b'\n_START_ARTICLE_\nPasaulio sapn\xc5\xb3 ai\xc5\xa1kintojai\n_START_PARAGRAPH_\nPasaulio sapn\xc5\xb3 ai\xc5\xa1kintojai \xe2\x80\x93 rytie\xc4\x8di\xc5\xb3 ir Amerikos ind\xc4\x97n\xc5\xb3 sapn\xc5\xb3 ai\xc5\xa1kintojai. Amerikos ind\xc4\x97nai sapnus ir j\xc5\xb3 vaizdinius suprato kaip b\xc5\xabd\xc4\x85 suvokti ir ai\xc5\xa1kinti \xc4\xafvairius rei\xc5\xa1kinius. Daugelis rytie\xc4\x8di\xc5\xb3 tiki, kad miegantysis gali valdyti savo sapnus.\n_START_SECTION_\nRytieti\xc5\xa1kas sapn\xc5\xb3 ai\xc5\xa1kinimas\n_START_PARAGRAPH_\nDaugelis Ryt\xc5\xb3 sapn\xc5\xb3 ai\xc5\xa1kintoj\xc5\xb3 mano, kad miegantysis gali visi\xc5\xa1kai valdyti savo sapnus ir taip tobul\xc4\x97ti kaip asmenyb\xc4\x97, eiti dvasini\xc5\xb3 ie\xc5\xa1kojim\xc5\xb3 keliu. Prie\xc5\xa1ingai nei vakar\xc5\xb3 m\xc4\x85stytojai, jie mano, kad sapnuojant net galima likti s\xc4\x85moningam ir b\xc5\xabtent \xc5\xa1is s\xc4\x85moningas sapnavimas miegant\xc4\xafj\xc4\xaf gali pakyl\xc4\x97ti \xc4\xaf dvasines auk\xc5\xa1tumas._NEWLINE_Kai kurie Ryt\xc5\xb3 filosofai mieg\xc4\x85 supranta kaip pasirengim\xc4\x85 mir\xc4\x8diai. Kiekvien\xc4\x85 kart\xc4\x85 u\xc5\xbemigdami mes galime \xc4\xafsivaizduoti, jog mir\xc5\xa1tame. Tod\xc4\x97l miegan\xc4\x8diojo u\xc5\xbeduotis yra i\xc5\xa1mokti u\xc5\xbemigti ir sapnuoti kuo ramiau bei patogiau.\n_START_SECTION_\nAmerikos ind\xc4\x97n\xc5\xb3 sapnai\n_START_PARAGRAPH_\n\xc4\xaevairios Amerikos ind\xc4\x97n\xc5\xb3 gentys turi daugyb\xc4\x97 b\xc5\xabd\xc5\xb3 sapnams sukelti ir jiems ai\xc5\xa1kinti, be to, tiki miegan\xc4\x8diojo valios j\xc4\x97ga. J\xc5\xb3 manymu, pageidaujamus sapnus galima i\xc5\xa1vysti prie\xc5\xa1 mieg\xc4\x85 m\xc4\x85stant apie norimas temas. Sapnai gal\xc4\xaf nurodyti, kaip elgtis prabudus. Pasiruo\xc5\xa1imas pamatyti norim\xc4\x85 sapn\xc4\x85 - tai malda, meditacija ir pasninkas, taip pat patartina kur\xc4\xaf laik\xc4\x85 praleisti ramioje nuo\xc5\xa1alioje vietoje._NEWLINE_Amerikos ind\xc4\x97nai mano, kad sapnuose galima sutikti dvasios vadov\xc4\x85, pad\xc4\x97siant\xc4\xaf i\xc5\xa1spr\xc4\x99sti tam tikrus r\xc5\xabpes\xc4\x8dius. Toks nuolatos sapnuose pasirodantis dvasios vadovas gali perteikti \xc4\xafvairias \xc5\xbeinias ar geb\xc4\x97jimus, pavuyzd\xc5\xbeiui, i\xc5\xa1mokyti suvokti aplink\xc4\x85, bendrauti su gyv\xc5\xabnais.\n_START_SECTION_\nSapn\xc5\xb3 valdymas\n_START_PARAGRAPH_\nMalaizijos d\xc5\xbeiungl\xc4\x97se gyvenanti senoj\xc5\xb3 gentis suk\xc5\xabr\xc4\x97 savit\xc4\x85 sapn\xc5\xb3 ai\xc5\xa1kinimo sistem\xc4\x85. Jie mano, kad sapnus galima valdyti ir pakeisti teigiamais poj\xc5\xab\xc4\x8diais. Taigi sapno apie gresiant\xc4\xaf pavoj\xc5\xb3 nereik\xc4\x97t\xc5\xb3 i\xc5\xa1sig\xc4\x85sti. Jeigu sapne nutinka kas nors gera, miegantysis tur\xc4\x97t\xc5\xb3 tai priimti ir pasinaudoti, o velnio gundymus tur\xc4\x97t\xc5\xb3 atmesti. Taigi senoj\xc5\xb3 genties sapn\xc5\xb3 ai\xc5\xa1kinimai siejasi su miegan\xc4\x8diojo emocine branda. Pavyzd\xc5\xbeiui, mokymasis nugal\xc4\x97ti baim\xc4\x99 sapne gali pad\xc4\x97ti susidoroti su realia baime, o sapne patirti malon\xc5\xabs dalykai gali b\xc5\xabti tikr\xc5\xb3 malonum\xc5\xb3 prie\xc5\xbeastis._NEWLINE_Sapnas es\xc4\x85s dvipusis procesas: m\xc5\xabs\xc5\xb3 kasdieniai potyriai gal\xc4\xaf veikti sapnus, o sapnai - kasdienius potyrius.\n_START_SECTION_\nBendri potyriai\n_START_PARAGRAPH_\nAustralijos aborigenai turi tradicij\xc4\x85 smulkiai atpasakoti savo sapnus. Kai kuriose gentyse manoma, kad jeigu sapnas nepatenkina \xc5\xbemogaus l\xc5\xabkes\xc4\x8di\xc5\xb3 \xc4\xaf gyvenim\xc4\x85 ki\xc5\xa1asi tam tikros antgamtin\xc4\x97s j\xc4\x97gos.'